Document ID: 32012D0103

IZVEDBENI SKLEP KOMISIJE
z dne 20. februarja 2012
o potrditvi obračunov nekaterih plačilnih agencij v Nemčiji v zvezi z izdatki, ki jih financira Evropski kmetijski sklad za razvoj podeželja (EKSRP), za proračunsko leto 2010
(notificirano pod dokumentarno številko C(2012) 899)
(Besedilo v nemškem jeziku je edino verodostojno)
(2012/103/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 1290/2005 z dne 21. junija 2005 o financiranju skupne kmetijske politike (1) ter zlasti členov 30 in 33 Uredbe,
po posvetovanju z odborom Sklada,
ob upoštevanju naslednjega:
(1)
Z Izvedbenim sklepom Komisije 2011/271/EU (2) so bili za proračunsko leto 2010 potrjeni obračuni vseh plačilnih agencij razen obračunov belgijske plačilne agencije „Région Wallonne“, nemških plačilnih agencij „Baden-Württemberg“, „Bayern“, „Helaba“ in „Rheinland-Pfalz“, italijanske plačilne agencije „ARBEA“, luksemburške plačilne agencije „Ministère de l’agriculture, de la Viticulture et du Développement rural“ in slovaške plačilne agencije „APA“.
(2)
Po prejetju novih informacij in dodatnih preverjanjih lahko Komisija zdaj v zvezi z izdatki, ki jih financira Evropski kmetijski sklad za razvoj podeželja (EKSRP), sprejme sklep o celovitosti, točnosti in verodostojnosti obračunov, ki so jih predložile nemške plačilne agencije „Baden-Württemberg“, „Bayern“, „Helaba“ in „Rheinland-Pfalz“.
(3)
V skladu s členom 30(2) Uredbe (ES) št. 1290/2005 ta sklep ne posega v poznejše sklepe Komisije, s katerimi se iz financiranja EU izvzamejo izdatki, ki niso bili izvršeni v skladu s pravili EU -
SPREJELA NASLEDNJI SKLEP:
Člen 1
Obračuni nemških plačilnih agencij „Baden-Württemberg“, „Bayern“, „Helaba“ in „Rheinland-Pfalz“ v zvezi z izdatki, ki jih financira Evropski kmetijski sklad za razvoj podeželja (EKSRP), za proračunsko leto 2010 se s tem sklepom potrdijo.
Zneski, ki se v okviru posameznih programov za razvoj podeželja v skladu s tem sklepom izterjajo od posamezne države članice ali plačajo posamezni državi članici, vključno z zneski, ki izhajajo iz uporabe člena 33(8) Uredbe (ES) št. 1290/2005, so določeni v Prilogi.
Člen 2
Ta sklep je naslovljen na Zvezno republiko Nemčijo.
V Bruslju, 20. februarja 2012

Labels: 4
19
6
18
15